M30-as nyomtatvány letöltése

Kedves diákok!

Mint minden évben, idén is kötelező adóbevallást készítenetek, amennyiben dolgoztatok 2023-ban! Az ehhez szükséges M30-as nyomtatványt általában január 31-ig postai úton szoktátok megkapni, azonban idéntől kizárólag a profilotokból tudjátok letölteni!

A nyomtatványt ITT tudjátok letölteni. A dokumentumok fül alatt megtaláljátok további az előző években kiállított M30-as nyomtatványokat is, valamint egy általános tájékoztatót az adóbevallás menetéről.

A NAV idén is elkészíti mindenki számára a bevallás-tervezetet.

Ha rendelkezel KAÜ azonosítóval (ügyfélkapu regisztrációcval): 2024. március 15-tők ITT megtekintheted.

Ha nem rendelkezel KAÜ azonosítóval: március 18-áig több lehetőség közül választhat, hogy megkapja postán a tervezetét:

SMS-ben a 06-30/344-4304-es telefonszámon (az üzenetben meg kell adni az adóazonosító jelet és a születési dátumot a következő formában: SZJAszóközadóazonosítójelszóközééééhhnn),

a NAV honlapján elérhető webűrlapon,

levélben,

formanyomtatványon (BEVTERVK),

telefonon, a 1819-es hívószámon,

Az adóbevallással kapcsolatos további tudnivalókat az alábbi linken érheted el: https://nav.gov.hu/szja

Fontos, hogy mindenképp ellenőrizd az előre elkészített tervezetet, ugyanis előfordulhatnak hibák, melyek javításáról neked kell gondoskodnod!